ASEAN

**ASEAN** - **Asosiasaun ba Nasaun Sudeste Aziátiku** -- nian moris iha tinan 1967 liu husi xamada ida maka naran "Deklarasaun Bankoke", ne'ebe asina iha loron 8 fulan Agostu iha tinan ne'ebá liu husi nasaun fundador na'in lima maka hanesan (Filipinas, Indonézia, Malázia, Singapura no Tailândia).

Mosu tiha hafoin luta ba poder iha Indonézia (1965-1966) no iha plena faze ba intensifikasaun funu Vietname nian, ASEAN mosu hanesan aliansa polítika ida ba "Komunizmu" (liu husi konstituisaun ida "kordaun sanitáriu" haleu Vietname tomak) duké hanesan asosiasaun ida ho pretensaun ekonómika. Maibé, Deklarasaun ne'e la husik atu subliña katak husi nia objetivu prinsipál ida hakarak hamoris lalais  ekonomia rai ne'ebá nian liu husi kooperasaun ho nasaun sira seluk.

Hahú iha tinan 1977, maka preokupasaun ekonómika sira ne'e komesa manan importánsia bo'ot ho asinatura, iha loron 24 fulan Fevereiru tinan ida ne'e, husi PTA - "*Preferential Trade Agreement*". Ne'e pretende sai hanesan instrumentu fundamentál husi aumentu ba troka komersiál sira ho nasaun organizasaun nian. Maibé, ida ne'e la pretende atu tuir pasu husi bo'ot integrasaun ekonómika nian nebe maka mai hanesan trilladu, ho ida ne'e, Komunidade Ekonómika Europeia - CEE (agora dau-daun hakoak nasaun na'in sia).

Instrumentu prinsipál ba implementasaun PTA nian, maka hanesan prátika tarifa aduaneira preferénsia ho nasaun aderente ho fin hodi aumenta komérsiu internasional intra-asosiasaun. Maske asosiasaun PTA nian, nasaun nebe konkorente liu ho sira maka komplementár, mantein polítika defeza husi nia merkadu nasionál. Tanba ne'e, impaktu ba akordu ne'e sai limitadu.

Iha tinan 1992 presiza hein tan hodi haré pasu ida tuir mai, desidi di'ak liu tan ho sentidu ba aumentu efektivu koperasaun ekonómika rejionál nian, ho asesu nebe fásil liu ba merkadu husi nasaun sira seluk. De faktu, iha Simeira Singapura nian, iha fulan Janeiru tinan ne'ebá nian, membru ASEAN sira (nain ne'en, tau tan ho Brunei Darusalám iha tinan 1984) desidi hodi halao ASEAN Free Trade Association (AFTA) ho prazu tinan 15 hahu iha loron 1 fulan Janeiru tinan 1993. Ne'e hanesan iha programa ona katak AFTA sei hahu ho efetivu iha fulan Janeiru tinan 2008, hahu husi data nebe taxa alfandegária sira iha troka komersial ho membru nasaun nian tenki reduz ba intervalu ida husi 0 (zero) to'o porsentu 5 (5%) Eskema ida nebe bolu ho naran "Common Efective Preferential Tariff" (CEPT). Kondisaun esensiál maka hanesan produtu atu troka kumpri xamada *regra de origem* ho pelumenus porsentu 40 (40%). Ne'e hanesan pelumenus porsentu 40 (40%) husi produtu nia folin tenki iha origen ho nasaun ASEAN nian.

Iha tinan 1995 desidi hodi antisipa iha tinan 5 nia laran (iha tinan 2003 no laos iha tinan 2008) hodi hatama iha vigor akordu ne'ebe estabelese tiha ona. Maibé, nasaun ne'ebe maka sei adere tarde liu ba ASEAN (Vietname iha tinan 1995, Laos ho Birmánia iha tinan 1997 no Kamboja iha tinan 1999) iha tinan 10 nia laran atu nune'e nasaun sira seluk adota tarifa aduaneira desidi ho koletiva tebes ba troka intra-ASEAN nian.

Maske husi nia objetivu prinsipál sai hanesan eliminasaun kresente husi direitu alfandegáriu ba komérsiu hotu-hotu ho nasaun Asosiasaun nian, rekoñese katak laos posivel hodi realiza maske nasaun sira iha posibilidade hodi adapta nia ekonomia nasional ba konkorrénsia externa (rai-liur) nia moris.

### Komérciu externu ASEAN nian

Nune'e, de faktu estabelese ona lista produtu nain tolu konabá sensibilidade husi setor produtivu idak-idak iha kontestu ba ekonomia reziaun nian:

* Lista husi bens "sensível" nian ida, hanesan bens agríkula nebe la prosesu, ba sira ne'ebe hanesan fó periodu tempu nian ida ne'ebe naruk hodi abranja husi CEPT, tenki iha atensaun ba kazu espesifiku husi nasaun no produtu idak-idak.
* Bens ida nebe hasai ho temporária, ba buat nebe tarifa imposta ba troka intra-rejional sei reduz ba taxa ida husi porsentu 0 - 5 (0-5%), maski hetan sob protesaun tarifária, nebe hatama ona iha polítika governu husi nasaun nebe importa/hatama salvaguarda interese husi produtu nasionál balu; no
* Lista husi bens ekskluzaun efetiva nian.

Implementasaun husi eskema ida ne'e, destinadu hodi aumenta liu tan troka ho nasaun husi rejiaun ne'eba nian nebe prodúz sira nia ai-fuan. De faktu, troka hirak ne'e sei aumenta husi osan dólar amerikanu biliaun 44 iha tinan 1993 ba biliaun 95 (liu tan dobru) iha tinan 2000, hatudu husi taxa kresimentu anual nian besik porsentu 12 (12%). Resultadu ne'e hanesan katak komérsiu intra-ASEAN ne'ebe hatudu iha tinan 2000 besik porsentu 23 (23%) husi komérsiu internasional rejiaun nian.

Maibé valor/folin ne'e konsidera  modestu ona husi observadór balu, ne'ebe maka justifika situasaun ne'e hanesan faktu husi estrutura produtiva husi nasaun oi-oin sai konkorrénsia liu tan duké komplementar. Komplementaridade ho ekonomia ne'ebe maka iha, no entantu, mai aumenta ba buat ne'ebe maka fundamentál ona papel ne'ebe maka halao ona husi empreza estranjeira (rai-liur) nian (ezemplu, hanesan ema Japaun sira) lokaliza ona iha rejiaun nasaun oi-oin.

Husi ne'e rezulta katak komérsiu internasional nasaun ASEAN nian kontinua dezenvolve nafatin liu-liu ho nasaun eksterior (rai-liur) nian ba Asosiasaun.

La kontente ho rezultadu ne'e, no benefisiandu ho tempu ne'ebe lao – ne'ebe kontribui hodi diminui (hatun) sentimentu rekuza nian husi "integrasaun ekonómika" bo'ot ida prefere liu ba fomentu simples ida husi "komérsiu livre" maka iha karákter prosesu hotu-hotu – paiz ASEAN sira desidi ona iha fulan Setembru tinan 2003 iha simeira Phnom Penh (Kamboja) nian, hodi aprova aprofundamentu grau integrasaun ekonómika ho sira duni liu husi konstituisaun Komunidade Ekonómika ASEAN nian. Hanesan ida ne'ebe refere ona iha komunikadu konjuntu ne'ebe divulga ona, ida "maka hanesan AEC, ASEAN (iha tinan 2020) oin mai merkadu ida no baze produtiva únika ida, karakteriza ona husi sirkulasaun livre merkadoria nian, servisu, investimentu no servisu espesializadu hanesan liberdade bo'ot ida husi sirkulasaun kapitál nian".

### Timór-Leste
No Timór-Leste? Oinsa atu artikula buat nebe mosu oras ne'e iha ita nia rai-laran, ho ekonomia ida maka sei fraku tebes-tebes iha fatin hotu-hotu, ho movimentu kresente integrasaun ekonómika rejional ida ne'e. Timór-Leste bele hela iha ninin iha prosesu ida ne'e? Buat nebe los maka hanesan susar tebes-tebes hodi hanoin iha Timór-Leste izoladu ida husi rejiaun restu nebe maka besik "naturalmente" insere/hatama...

Maibé, karik buat ne'e lo'os, maka pergunta sira tuir mai hanesan, pelumenus rua: bainhira realiza integrasaun? Ho kondisaun oinsá? Nota katak resposta ba kestaun hirak ne'e laos independenti ho nia.

Konabá pergunta ida uluk, sei hare hanesan kestaun ida la'os de'it ekonómika maibé mos ho polítika, klaru saida maka sei sai ba autoridade timoroan sira (no sira nia kontraparte husi nasaun ASEAN nian) hodi difini kalendariu nebe maka diak liu maibé iha perspektiva ekonómika ida maka tenki previlejia adesaun ida ba médiu-longo prazu.

Kona ba pergunta rua tuir fali, no hatene ona katak ho integrasaun Timór-Leste nian iha ASEAN sei obriga ba redusaun taxa alfandegária no ba liberalizasaun ida husi importasaun tenki uza mekanismu ASEAN nian rasik ne'ebe dehan ona iha leten, temporariamente hodi limita ambos husi efeitu modu nian hodi permit/hatan katak choke konaba konta públika (redusaun husi reseita aduaneira nian) atu labele bo'ot liu no produtor nasionál sira (ka, diak liu, sira balu) la'os de'it manán kapasidade nebe presiza hodi rezisti importasaun ba produtu nebe baratu husi paiz sira seluk ASEAN nian maibé, mos ikus mai kapasidade hodi prodúz, mesak ka iha asosiasaun nia laran ho investor rai-liur nian, hodi halo luan tan fatin ekonomiku nebe maka ASEAN hari'i hela.

## Ligasaun ba li'ur
 
* Portál ofisiál 
* ASEAN News Network